Sēžu mājās. Vakars. Gadu no gada katru dienu nāku mājās no darba, paēdu, skatos TV, eju gulēt, atkal ceļos, strādāju, nāku mājās no darba. PIETIEK!!!! Iztīrīju savu bankas kontu, nopirku lētāko biļeti uz tālāko iespējamo galamērķi.

Attapos Sidnejā. Dzīvoju tur nedēļu, divas.. Trešdienā eju uz balto Bondai pludmali un skaidrā latviešu valodā dzirdu:”Eu, vecīt, kādi šodien viļņi! Kaifs!!!” Nu skaidrs.. Turpat uz vietas nopirku biļeti uz Tokiju. No rīta jau biju tur. Dzīvoju tur nedēļu, divas, trīs. Piektdienā ēdu savus sake maki un dzirdu:”Īū, tēt, tā taču ir jēla zivs!” ATKAL JAU. Kožļājot savu jēlo tunczivi, nopērku biļeti uz Gvadalaharu. Ola, amigos! Dzīvoju tur nedēļu, divas. Otrdienā pusdienās ēdu savu vistas enčiladu, uzdzerot tekilu un dzirdu:”Uuuuuuj, šitas man pa asu, labāk tagad maizes zupiņu apēstu..” Nu, nevar būt, cmoon! Steigā nopērku biļeti uz Novosibirsku. Dzīvoju tur nedēļu, divas. Sestdienā eju uz veiklau. Mugurā stilīgais T-krekls ar balto “RĪGA” uzrakstu, redzu – pārdevējai acis iemirdzas. Eju norēķināties, un šī laimīga prasa:”Ģevuška, maisiņš vajag?”

Tfu, braukšu atpakaļ uz Latviju, sēdēšu pie Māras dīķa un barošu pīles. Tāpat no latviešiem neizvairīšos, viņi ir visur!!!!

Elīza Uškāne, 12.c klase